ΓΡΑΠΤΗ ΕΡΩΤΗΣΗ E-1459/00

υποβολή: Marianne Thyssen (PPE-DE) προς την Επιτροπή

(10 Μαΐου 2000)

Θέμα: Ευρωπαϊκά προγράμματα JOPP και ECIP

Τα χρηματοπιστωτικά μέσα ECIP και JOPP, τα οποία είχαν ως στόχο την προώθηση της διεθνοποίησης των ευρωπαϊκών ΜΜΕ μέσω μεικτών επιχειρήσεων, σημείωσαν στο παρελθόν μεγάλη επιτυχία.

Προσφάτως οι χρηματοπιστωτικοί ενδιάμεσοι οργανισμοί ενημερώθηκαν από την Επιτροπή ότι θα καταργηθούν τα προγράμματα αυτά. Δεν προβλέπεται εναλλακτικό πρόγραμμα.

Το γεγονός αυτό είναι λυπηρό κυρίως όσον αφορά το πρόγραμμα JOPP, το οποίο προβλέπει τη σύσταση μεικτών επιχειρήσεων με επιχειρήσεις τωνποψηφίων κρατών μελών της Ανατολικής Ευρώπης.

1. Μπορεί η Επιτροπή να παράσχει πληροφορίες όσον αφορά τους λόγους για την κατάργηση των δύο εν λόγω προγραμμάτων;

2. Μπορεί η Επιτροπή να ανακοινώσει εάν έχει λάβει μέτρα για την ολοκλήρωση των ήδη τρεχόντων σχεδίων;

3. Μπορεί η Επιτροπή να ανακοινώσει ποια είναι τα σχέδιά της όσον αφορά το πρόγραμμα JEV, το οποίο αποβλέπει στην προώθηση μεικτών μικρών και μεσαίων επιχειρήσεων της Ευρωπαϊκής Ένωσης;

Απάντηση του κ. Liikanen εξ ονόματος της Επιτροπής

(30 Ιουνίου 2000)

1. Η Επιτροπή επιβεβαιώνει στην αξιότιμη βουλευτή ότι έλαβε την απόφαση να καταργήσει τα προγράμματα JOP (Joint Venture Programme PHARE/TACIS) και ECIP (European Community Investment Partners). Η απόφαση αυτήπαγορεύεται, αφενός, από τους νέους προσανατολισμούς του προγράμματος PHARE(1) στο πλαίσιο της προσχώρησης στην ΕΕ, δηλαδή την αποκέντρωση της διαχείρισης και, αφετέρου, από το αυξανόμενο καιπερβολικό διοικητικό κόστος που συνεπάγεται η άμεση διαχείριση μεμονωμένων προγραμμάτων εκ μέρους της Επιτροπής.

2. Η απόφαση για την κατάργηση του προγράμματος JOP είχε ανακοινωθεί στους ενδιάμεσους χρηματοπιστωτικούς οργανισμούς κατά τη συνεδρίαση του δικτύου του στο Λουξεμβούργο στις 20 Οκτωβρίου 1999. Για να διασφαλιστεί ο τερματισμός του προγράμματος JOP με τις καλύτερες προϋποθέσεις, η Επιτροπή είχε επιτρέψει τηνποβολή νέων αιτήσεων χρηματοδότησης έως τις 6 Μαρτίου 2000. Ωστόσο, τα τρέχοντα προγράμματα για τα οποία εξετάζεται το ενδεχόμενο συμπληρωματικής χρηματοδότησης μέσω της διευκόλυνση 3 του προγράμματος θα ληφθούνπόψη έως τις 30 Σεπτεμβρίου 2000. Ένα νέο χρηματοδοτικό κονδύλιο θα διασφαλίσει επίσης την επεξεργασία όλων αυτών των τελευταίων φακέλων.

Όσον αφορά το πρόγραμμα ECIP, ο κανονισμός (ΕΚ) αριθ. 213/96 του Συμβουλίου της 29ης Ιανουαρίου 1996(2), ο οποίος συνιστούσε τη νομική βάση που επέτρεπε στην Επιτροπή να διαχειρίζεται το χρηματοπιστωτικό μέσο ECIP, έληξε στις 31 Δεκεμβρίου 1999. Στις 22 Δεκεμβρίου 1999, η Επιτροπή αποφάσισε να μην προτείνει στο Συμβούλιο και στο Κοινοβούλιο να παρατείνουν την ισχύ του εν λόγω κανονισμού και, συνεπώς, να μη συνεχίσει το πρόγραμμα ECIP μετά την 31η Δεκεμβρίου 1999. Παρά την επιτυχία που σημείωσε το συγκεκριμένο πρόγραμμα καθ' όλη τη διάρκειά του, ο εξορθολογισμός ορισμένων πολιτικών της Επιτροπής, καθώς και η μεταρρύθμιση και η απλούστευση των αρμοδιοτήτων διαχείρισης κατέστησαν την απόφαση αυτή απαραίτητη.

Η κατάργηση του προγράμματος ECIP είχε ανακοινωθεί στους χρηματοοικονομικούς ενδιάμεσους οργανισμούς στις 14 Ιανουαρίου 2000. Για να διασφαλιστεί ο τερματισμός του προγράμματος ECIP με τις καλύτερες προϋποθέσεις, η Επιτροπήπέβαλε στις 31 Ιανουαρίου 2000(3) πρόταση κανονισμό του Κοινοβουλίου και του Συμβουλίου σχετικά με τον τερματισμό και τη ρευστοποίηση των προγραμμάτων που καταργήθηκαν από την Επιτροπή κατ' εφαρμογή του κανονισμού (ΕΚ) αριθ. 213/96.

3. Η Επιτροπή δεν εξετάζει το ενδεχόμενο να ανανεώσει το πρόγραμμα Joint european venture (JEV) μετά τη λήξη του τρέχοντος προγράμματος.

(1) PHARE: Πρόγραμμα δράσης για την παροχή συντονισμένης ενίσχυσης στην Πολωνία και την Ουγγαρία ενίσχυση για την οικονομική ανασυγκρότηση.

(2) Κανονισμός σχετικά με την εφαρμογή του χρηματοδοτικού μέσου EC Investment Partners που προορίζεται για τις χώρες της Λατινικής Αμερικής, της Ασίας, της Μεσογείου και της Νότιας Αφρικής ΕΕ L 28 της 6.2.1996.

(3) COM(1999)726 τελικό.